|  |
| --- |
| ОПЕРАТИВНА ПРОГРАМА  „РАЗВИТИЕ НА ЧОВЕШКИТЕ РЕСУРСИ” 2007-2013  МИНИСТЕРСТВО НА ОБРАЗОВАНИЕТО, МЛАДЕЖТА И НАУКАТА  Схема BG051PO001-4.3.04 „Развитие на електронни форми на дистанционно обучение в системата на висшето образование” |
| **МЕДИЦИНСКИ УНИВЕРСИТЕТ - ПЛЕВЕН** |
| **ФАКУЛТЕТ „ОБЩЕСТВЕНО ЗДРАВЕ”** |

**ЗАДАНИЕ ЗА КУРСОВА ЗАДАЧА №5**

**ПО УЧЕБНА ДИСЦИПЛИНА „БИОЕТИКА“**

ЗА СТУДЕНТИ В ДИСТАНЦИОННА ФОРМА НА ОБУЧЕНИЕ

ОБРАЗОВАТЕЛНО-КВАЛИФИКАЦИОННА СТЕПЕН „МАГИСТЪР“

СПЕЦИАЛНОСТ „ОБЩЕСТВЕНО ЗДРАВЕ И ЗДРАВЕН МЕНИДЖМЪНТ”

***Ограничаване на заболяемостта от СПИН в Куба***

**Коментирайте следващия казус от гледна точка на принципите на етиката на общественото здраве:**

1. Нанасяне на вреда в името на благото на обществото
2. Приложение на най-малко ограничаващи средства
3. Реципрочност
4. Прозрачност
5. Ефективност
6. Пропорционалност

През 1983 г. в Куба е изградена Национална Комисия по СПИН. През 1985 г. е диагностициран и първият случай на заболяването у войник, завърнал се от Мозамбик. Същата година започва широкомащабно тестване на кубинското население. Водещи експерти изказват съмнения, че е възможно пренасяне на заразата с кръвни продукти. Във връзка с това се предприема унищожаване на всички вносни кръвни продукти, което поставя кубинската здравна система пред огромно предизвикателство – за кратък срок трябва да бъдат възстановени кръвните запаси от собственото здраво население. В същото време мярката позволява да се избегне пагубното заразяване с HIV на пациентите, страдащи от хемофилия.

В началото на 1986 г. стартира национална HIV скринингова програма на обща стойност 3 милиона долара. На тест са подлагани всички бременни, контактни на HIV-пациенти лица и пациенти с полово предавани заболявания. Насърчава се и доброволното тестване. Въвежда се употреба на кондоми, независимо от тяхната традиционна непопулярност сред кубинците. При HIV-позитивни жени не е допускано нормално вагинално раждане с цел предотвратяване на заразяването на плода. Основният път на заразяване в страната е половият. Куба става „известна” с изключително богатата си конфиденциална база данни на HIV-позитивни лица, техните интимни контакти и статуса им.

Независимо от предприетите мерки, обаче, контрола на заболяването е труден. Страната е в рецесия и под ембаргото на САЩ, поради което наличността на модерни лабораторни тестове и медикаменти е ограничена. Това принуждава Куба да прибегне до традиционна от миналото мярка за контрол на инфекциозните заболявания – карантина. За HIV-позитивните пациенти са изградени „санаториуми” в различни части на страната. Карантината е отменена през 1994 г. и пребиваването на пациентите в санаториумите става доброволно.